# Seurakuntaneuvoston kokous 5/2015

Kokousaika: maanantai 4.5.2015 klo 17.30 – 19.45

Paikka: Hakavuoren kirkon seurakuntasali

Osanottajat: Heltelä Marja puheenjohtaja

Alanko Pauliina jäsen

Halmetoja Leea jäsen

Kiilunen Aapo jäsen (este)

Lanamäki Antti jäsen

Leskinen Heikki jäsen

Liimatainen Anita jäsen

Mathlin Teijo jäsen

Matsinen Tytti jäsen

Mithiku Hanna jäsen

Nikunen Timo varajäsen

Nuorteva Liisa jäsen

Rantakari Ilari jäsen

Suolanen Samuli jäsen (este)

Sääksi Tuula jäsen

Vuori Timo jäsen (este)

Päiviö Hannele yhteisen kirkkovaltuuston jäsen, vierailija

Leila Tolin sihteeri

Poissa: Aapo Kiilunen, Samuli Suolanen ja Timo Vuori

1. Kokouksen avaus

Puheenjohtaja avasi kokouksen.

Yhteisen kirkkovaltuuston jäsen Hannele Päiviö toi tervehdyksensä sekä Haagan seurakunnan kirkkovaltuutettuna että ajaltaTallinnan suomalaisen seurakunnan kirkkoherrana. Hän kiteytti ajatuksensa toiveeseen, että kristilliset perinteet, laulut ja uskonnonopetus säilyisivät edelleen suomalaisessa kulttuurissa.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 29.4.2015 sekä postitse että sähköisesti.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Seurakuntaneuvosto toteaa kokouksen lailliseksi ja päätösvaltaiseksi.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston pöytäkirjantarkastajat valitaan aakkosjärjestyksessä vuorollaan. Pöytäkirjan tarkastajat vastaavat yhdessä kokouksen iltahartaudesta.

Esitys: Seurakuntaneuvosto valitsee pöytäkirjan tarkastajiksi Ilari Rantakarin ja Samuli Suolasen.

Päätös: Pöytäkirjan tarkastajiksi nimettiin Ilari Rantakari ja Tuula Sääksi.

1. Esityslistan hyväksyminen

Esitys: Seurakuntaneuvosto hyväksyy esityslistan.

Käsittely: Muissa asioissa kohdassa 11 käsitellään seuraavat asiat:

1. Lähetyksen nimikkosopimukset
2. Testamenttiasunto
3. Hygieniapassi-koulutus vapaaehtoisille

Päätös: Muutetun esityksen mukaan.

1. Ilmoitusasiat

Seurakuntaneuvoston pöytäkirja 4/2015 (liite 1)

Jumalanpalvelusten kehittämistyöryhmä kertoo kokouksessa työryhmän kuulumisia.

28.5.2015 on Helsingin yhteisen kirkkovaltuuston ja seurakuntaneuvostojen jäsenten yhteinen ilta, joka alkaa Narikkatorilta klo 17 ja jatkuu Tuomiokirkon kryptassa.

Esitys: Seurakuntaneuvosto merkitsee ilmoitusasiat tiedoksi.

Käsittely: 1. Pöytäkirjan 4/2015 kohtaan 5. Jumalanpalvelusten kehittämistyöryhmän kuulumiset, tehdään seuraava oikaisu: ”Kirkkoherra ilmoitti, että Anita Liimatainen on estynyt osallistumaan kehittämistyöryhmän tuleviin kokouksiin”

2. Puheenjohtaja kertoi, että jumalanpalvelusten kehittämistyöryhmä on tehnyt koosteen seurakuntalaisten vastauksista, joita tuli yhteensä 147. Päätösesitys on tarkoitus tehdä seuraavassa kokouksessa ti 5.5.2015.

Päätös: Merkittiin tiedoksi.

1. Kirkkoherran päätökset

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 2/2015 (liite2).

Esitys: Seurakuntaneuvosto merkitsee kirkkoherran päätökset tiedoksi.

Käsittely: Sihteeri oikaisee päivämäärävirheet.

Päätös: Merkittiin tiedoksi.

1. Seurakuntaneuvoston jäsenten kokouspalkkiot

Yhteisen kirkkovaltuuston 13.11.2014 hyväksymän kokouspalkkiosäännön mukaan seurakuntaneuvosto päättää siitä, maksetaanko sen jäsenille kokouspalkkioita. Palkkiosäännön mukaan seurakuntaneuvoston palkkioiden suuruus voi olla kokousta kohden enintään seuraava:

- kirkkoherra, joka toimii kokouksen puheenjohtajana 47,37 €

- varapuheenjohtaja, joka toimii kokouksen puheenjohtajana 75 €

- seurakuntaneuvoston jäsen tai varajäsen 50 €

Kokouksen sihteerille, johon noudatetaan virkaehtosopimuksen

mukaisia työaikamääräyksiä, ei makseta erillisiä kokouspalkkioita.

Haagan seurakuntaneuvosto on aiempina vuosina päättänyt maksaa jäsenilleen kokouspalkkiot palkkiosäännön enimmäismäärien mukaisesti.

Esitys: Seurakuntaneuvosto päättää, että vuoden 2015 osalta seurakuntaneuvoston

kokouksista maksetaan kokouspalkkiot seurakuntayhtymän

kokouspalkkiosäännön enimmäismäärien mukaisesti.

Päätös: Esityksen mukaan.

1. Tiedotuksen tukiryhmän perustaminen

Haagan seurakuntaneuvosto esitti 7.4.2015 kokouksessaan, että seurakunnan tiedotuksen tueksi nimettäisiin työryhmä seuraavassa neuvoston kokouksessa. Seurakunnan tiedotuksesta viranhaltijoiden puolesta vastaavat tiedotussihteeri Riikka Koskela sekä pastori Mari Järvinen.

Esitys: Seurakuntaneuvosto käy asiasta keskustelun ja nimeää tiedotuksen tukiryhmän jäsenet.

Käsittely: Keskustelussa esille nousseita ajatuksia:

- ilmoitustaulu Kauppalankujalla ja Huopalahden asemalla ovat epäsiistejä

- netistä on vaikea löytää tapahtumia ja tilaisuuksia

- facebookin lisäksi käyttöön muut ”Somen” tarjoamat palvelut

- kauppojen ilmoitustaulut käyttöön

- nuorisotyön ja partiolaisten mukaan ottaminen

- uutiskirje säännöllisesti sähköisesti postitettuna

- ei tukiryhmän vaan tiedotusverkoston käyttöönotto

Päätös: Seurakuntaneuvosto valtuutti Tytti Matsisen ja Leea Halmetojan muodostamaan tiedotusverkoston, johon työntekijöiden ohella kutsutaan viestinnän osaajia. Kokoonkutsujaksi nimettiin Tytti Matsinen.

1. Vuosikokousedustajien valinta Suomen Lähetysseuran vuosikokoukseen

Vuosikokousedustajien valinta Suomen Lähetysseuran vuosikokoukseen oli käsittelyssä seurakuntaneuvoston kokouksessa 7.4.2015. Tuolloin päätösesityksen pohjana oli seurakunnan lähetysvastuuryhmän esitys kahden vastuuryhmän jäsenen lähettämisestä Lähetysseuran vuosikokoukseen. Seurakuntaneuvosto päätti, että asia palautetaan takaisin valmisteluun. Keskustelussa ehdotettiin, että vuosikokousedustajiksi nimettäisiin vuosittain yksi henkilö sekä lähetyksen vastuuryhmästä että seurakuntaneuvostosta.

Vuosikokousedustajien valinta on ollut seurakuntamme lähetyksen vastuuryhmän keskustelussa uudemman kerran. Myös heidän puolestaan on hyvä ratkaisu se, että vuosikokousedustajista toinen on vastuuryhmästä ja toinen seurakuntaneuvostosta. Vastuuryhmän vuosikokousedustajaksi esitetään Eeva Pakkalaa.

Esitys: Valitaan Suomen lähetysseuran vuosikokousedustajiksi 13.6.2015 pidettävään kokoukseen Eeva Pakkala ja seurakuntaneuvoston jäsen.

Päätös: Suomen Lähetysseuran vuosikokousedustajiksi valittiin Eeva Pakkala ja

Tuula Sääksi.

1. Helsingin seurakuntien ja seurakuntayhtymän toimintakulttuurin  
    muutos

Edellisessä 7.4.2015 pidetyssä seurakuntaneuvoston kokouksessa käsittelyssä oli Helsingin seurakuntayhtymän talouden kehysvalmistelut 2016-2018. Osana tätä käsittelyä keskusteltiin myös toimintakulttuurin muutoksesta, jota tiukentuva talous edellyttää jokaisessa seurakunnassa ja seurakuntayhtymän yksikössä.

On arveltu, että toimintakulttuurin muutos puhututtaa työyhteisöissä ja luottamushenkilöiden parissa. Siksi yhteisen kirkkoneuvoston puheenjohtaja kirkkoherra Juha Rintamäki lähetti seurakuntiin kirjeen, jossa oli mahdollisesti työyhteisössä esille nousseita kysymyksiä sekä kysymyksiin vastaukset. Kirje on esityslistan liitteenä (liite 3).

Seurakuntaneuvoston jäsenten on syytä palauttaa mieliin 7.4.2015 kokoukseen sähköisesti lähetetyt asiaan liittyvät asiakirjat, jotta voimme kokouksessamme keskustella Helsingin seurakuntien ja seurakuntayhtymän kulttuurin muutoksesta.

Esitys: Seurakuntaneuvosto käy asiasta keskustelun ja merkitsee asian tiedoksi.

Päätös: Merkittiin tiedoksi.

1. Muut asiat
   1. **Lähetystyön nimikkosopimukset**

Puheenjohtaja kertoi, että Yhteinen Kirkkoneuvosto päättää jaon yhteisistä varoista. Seurakunnissa on tarkoituksenmukaista saada katettua sopimustavoitteet myyjäis-, kolehti-, lähetyspiiri ym. tuloilla ei budjettivaroin. Todettiin, että lähetyksen piiriin voisi kehittää projektiluonteisia tehtäviä ja uusia rahankeruumalleja, jotka saattaisivat kiinnostaa nuorempiakin henkilöitä. Sovittiin, että puheenjohtaja keskustelee Seppo Lappalaisen ja lähetysvastuuryhmän kanssa asiasta.

* 1. **Testamenttiasunto**

Haagan seurakunnan testamenttiasunnossa Kivihaassa on alkamassa putkiremontti. Kirkkoherra on tiedustellut Seurakuntayhtymästä tilannetta.

Yhtymän edustaja on kertonut, että asunnonmyynti ei ole nyt kannattavaa. Vuokratuotot ovat paremmat.

* 1. **Hygieniapassi**

Seurakuntayhtymä järjestää koulutusta myös vapaaehtoisille. Syksyn hygieniapassikoulutusta tulee markkinoida vapaaehtoisille.

* 1. **Pohjois-Haaga seura 60 vuotta**

Liisa Nuorteva kysyi, onko mahdollista pitää pieni esitys Pohjois-Haaga seuran toiminnasta Hakavuoren kirkon Itsenäisyyspäivän kirkkokahvilla.

Puheenjohtaja totesi, että pappien keskuudessa on keskusteltu myös Itsenäisyyspäivän messujen aloitusajoista. Todettiin, että Pohjois-Haaga seura voi esittäytyä Hakavuoren kirkon Itsenäisyyspäivän kirkkokahvilla.

* 1. **Kirkkokahvit / keskustelutilaisuudet**

Seurakuntalaiset ovat kyselleet keskustelutilaisuuksia esim. kirkkokahvien yhteydessä. Puheenjohtaja kertoi, että syksyllä alkaa Sami Lahtisen vetämä sarja Jeesuksesta. Tilaisuuksissa on mahdollisuus esittää myös kysymyksiä.

* 1. **Ylipäällikön päiväkäsky**

Puheenjohtaja on saanut tietoonsa, että sotien jälkeen rakennettuihin kirkkoihin on ollut tapana sijoittaa ylipäällikön päiväkäsky seurakuntasaleihin.

12. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

Marja Heltelä Leila Tolin puheenjohtaja sihteeri

Pöytäkirja on tarkastettu ja hyväksytty \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ilari Rantakari Tuula Sääksi